
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2096 

30 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Δημοτικού Νομικού Προσώπου Δημοσίου 
Δικαίου με την Επωνυμία «Κέντρο Ψυχοκοινωνικής 
και Ιατρικής Υποστήριξης Δήμου Άνω Λιοσίων» (ΚΕ. 

ΨΥΧ.Ι.Δ.Α.Λ.). 1 

Τροποποίηση της παρ. 6 της συστατικής πράξης του 
Συνδέσμου Διαχείρισης Στερεών Αποβλήτων Ν. 

Μαγνησίας. 2 

Τροποποίηση της συστατικής πράξης του δημοτικού 
Νομικού Προσώπου με την επωνυμία «Ενιαία 
Σχολική Επιτροπή 2ου Ενιαίου Λυκείου, Τ.Ε.Ε. - Ι.Ε.Κ. 

- Σ.Ε.Κ. Νεάπολης και Πειραματικού Σχολείου Παν/ 


μίου Μακεδονίας (Γυμνάσιο - Λύκειο)» στον Δήμο 

Νεάπολης του Νομού Θεσσαλονίκης. 3 

Εναρμόνιση συστατικής πράξης Νομικού Προσώπου 
με την επωνυμία « Κέντρο Φροντίδας Οικογένειας 
(Κ.Ε.Φ.Ο.) Δήμου Έδεσσας» στις διατάξεις του ν. 

3463/2006. 4 

Εναρμόνιση συστατικής πράξης Νομικού Προσώπου 
με την επωνυμία «9η Σχολική Επιτροπή 3ου και 
7ου Νηπιαγωγείων Έδεσσας» στις διατάξεις του ν. 

3463/2006. 5 

Εναρμόνιση συστατικής πράξης Νομικού Προσώπου με 
την επωνυμία «8η Σχολική Επιτροπή 2ου, 5ου και 
11ου Νηπιαγωγείων Έδεσσας» στις διατάξεις του ν. 

3463/2006. 6 

Κατάργηση Νομικού Προσώπου με την επωνυμία «Σχολική 
Επιτροπή Νηπιαγωγείου Δωροθέας» και σύσταση 
ίδιου Νομικού Προσώπου για την προσαρμογή του 

στις διατάξεις του ν. 3463/2006. 7 

Εναρμόνιση συστατικής πράξης Νομικού Προσώπου με 
την επωνυμία «Ενιαία Σχολική Επιτροπή Δημοτικού 
Σχολείου και Νηπιαγωγείου Νησιού» στις διατάξεις 

του ν. 3463/2006. 8 

Εναρμόνιση συστατικής πράξης Νομικού Προσώπου 
με την επωνυμία «Σχολική Επιτροπή Δημοτικού 
Σχολείου και Νηπιαγωγείου Ριζαρίου» στις διατάξεις 
του ν. 3463/2006. 9 


Α ΠΟΦΑΣΕΙ Σ 

Αριθμ. 7481 (1) 

Σύσταση Δημοτικού Νομικού Προσώπου Δημοσίου 
Δικαίου με την Επωνυμία «Κέντρο Ψυχοκοινωνικής 
και Ιατρικής Υποστήριξης Δήμου Ανω Λιοσίων» (ΚΕ. 
ΨΥΧ.Ι.Δ.Α.Λ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107/ 
Α/30.5.1997). 

2. Τις διατάξεις των άρθρων 239, 240 του ν. 3463/2006 
(Νέος Δ.Κ.Κ.). 

3. Την υπ' αριθμ. 393/2007 απόφαση του Δημοτικού 
Συμβουλίου Δήμου Άνω Λιοσίων με την οποία συστήνεται 
Νομικό Πρόσωπο Δημοσίου Δικαίου με την επωνυμία 
«Κέντρο Ψυχοκοινωνικής και ιατρικής υποστήριξης Δήμου 
Άνω Λιοσίων». 

4. Την υπ’ αριθμ. οικ. 16978/12.11.2003 απόφαση του Γενικού 
Γραμματέα της Περιφέρειας Αττικής, περί μεταβίβασης 
αρμοδιοτήτων και εξουσίας υπογραφής «ΜΕ ΕΝΤΟΛΗ ΓΕΝΙΚΟΥ 
ΓΡΑΜΜΑΤΕΑ» αποφάσεων, εγγράφων και άλλων πράξεων 
στο Γενικό Δ/ντή Περιφέρειας, στους Προϊσταμένους των 
Διευθύνσεων Αυτοδιοίκησης-Αποκέντρωσης Τοπικής Αυτοδ/ 
σης και Δ/σης Αν.Αττικής-Δυτ.Αττικής -Πειραιώς και στους 
Προϊσταμένους των Τμημάτων των Διευθύνσεων αυτών (ΦΕΚ 
δημοσίευσης 1693/τ.Β/18.11.2003), αποφασίζουμε: 

Αρθρο 1 

Σύσταση 

Συστήνεται Νομικό Πρόσωπο Δημοσίου Δικαίου με την 
επωνυμία Κέντρο Ψυχοκοινωνικής και Ιατρικής Υποστήριξης 
Δήμου Άνω Λιοσίων. 

Άρθρο 2 
Έδρα 

Έδρα του Νομικού Προσώπου ορίζεται ο Δήμος Άνω Λι¬ 
οσίων. 

Άρθρο 3 

Σκοπός 

Σκοπός του Νομικού Προσώπου είναι: 

1. Η ενημέρωση και ευαισθητοποίηση σε θέματα ψυχικής 
υγείας, επικοινωνίας στην οικογένεια, έγκαιρης διάγνωσης 
μαθησιακών δυσκολιών, χρήσης εξαρτησιογόνων ουσιών, 
βίας στην οικογένεια, παραβατικότητας παιδιών, επαγγελ¬ 
ματικού προσανατολισμού. 

2. Διοργάνωση βιωματικών ομάδων γονέων και ειδικών 
διαλέξεων. 

3. Κοινωνική υποστήριξη και μέριμνα σε άτομα με ψυχο- 
λογικά-ψυχιατρικά προβλήματα, άτομα ευπαθή και άτομα 
με προβλήματα κοινωνικής ένταξης. Η παροχή ψυχολογικής 
υποστήριξης και ψυχοθεραπείας σε ζευγάρια και οικογέ¬ 
νειες με προβλήματα επικοινωνίας. 

4. Η υποστήριξη εκπαιδευτικών στο χειρισμό μαθητών με 
ψυχολογικά-προβλήματα συμπεριφοράς και μαθησιακές 
δυσκολίες. 

5. Η υποστήριξη προγραμμάτων πρόληψης και Αγωγής 
Υγείας στους τομείς της χρήσης εξαρτησιογόνων ουσιών, 
ψυχικής υγείας, διαφυλικών σχέσεων σε όλες τις βαθμίδες 
εκπαίδευσης. 

6. Η διοργάνωση επιστημονικών εκδηλώσεων και η συ¬ 
νεργασία με επιστημονικούς φορείς στην Ελλάδα και το 
εξωτερικό καθώς και η ενημέρωση μέσω διαδικτύου. 

7. Η συνεχής συνεργασία, ενημέρωση και δικτύωση με 
ιατρούς, φαρμακοποιούς, πολιτιστικούς-αθλητικούς φορείς, 
κοινωνικές-προνοιακές υπηρεσίες. 

8. Ο συντονισμός των υπηρεσιών πρόνοιας σε τοπικό 
επίπεδο. 

9. Η δημιουργία και λειτουργία ιατρικών υποδομών σε 
τοπικό επίπεδο και η στελέχωση τους από ιατρούς όλων 
των ειδικοτήτων. 

10. Η αγορά και διαχείριση γης ή ακινήτων με όφελος στη 
λειτουργία και στη διεύρυνση δυνατοτήτων του Ν.Π. 

11. Η συνεργασία με το Δήμο και άλλες αρμόδιες υπηρε¬ 
σίες για προγράμματα ευρωπαϊκής ένωσης. 

Άρθρο 4 

Πόροι του Νομικού Προσώπου 

Οι πόροι του Νομικού Προσώπου θα προέρχονται: 

α) Από τις τακτικές και έκτακτες ετήσιες επιχορηγήσεις 
του Δήμου Άνω Λιοσίων. 

β) Οι κάθε είδους επιχορηγήσεις που προέρχονται από 
το υπουργείο Εσωτερικών, υπουργείο Πρόνοιας ή από άλλα 
Υπουργεία ή Καρτικές Υπηρεσίες, Οργανισμούς κλπ. 

γ) Από χρηματοδοτήσεις ή επιχορηγήσεις από οποιοδή- 
ποτε Ν.Π.Δ.Δ. ή Ν.Π.Ι.Δ. 

δ) Από δωρεές, εισφορές, κληρονομιές, κληροδοσίες 
κλπ. 

ε) Κάθε άλλο έσοδο από δική του περιουσία ή από κάθε 
άλλη πηγή. 

στ) Από περιφερειακά, εθνικά, κοινοτικά προγράμματα 
κλπ. 

ζ) Γ' και Δ' Κοινοτικό Πλαίσιο Στήριξης (ΕΣΠΑ), υπηρεσία 
Κοινωνικού Σχεδιασμού, Μελέτης και Εκπόνησης Προγραμ¬ 
μάτων κλπ. 

Άρθρο 5 

Περιουσία Νομικού Προσώπου 

Περιουσία του Νομικού Προσώπου είναι το Κτίριο των 
Κοινωνικών Υπηρεσιών με τις εγκαταστάσεις και τον εξο¬ 
πλισμό του και κάθε άλλη περιουσία που θα προκύψει με 
νόμιμο τρόπο. 

Το Διοικητικό Συμβούλιο δύναται να διαχειρίζεται τα 
περιουσιακά στοιχεία του νομικού προσώπου κατά τρόπο 


που θα μπορεί να προσφέρει κοινωνικό έργο και να προ- 
φυλάσσει την ενότητα του κοινωνικού ιστού. 

Άρθρο 6 

Διοίκηση Νομικού Προσώπου 

Το Νομικό Συμβούλιο θα διοικείται από επταμελές (7μελές) 
Διοικητικό Συμβούλιο και προς τούτο ορίζονται επτά 
τακτικά και επτά αναπληρωματικά μέλη από το Δημοτικό 
Συμβούλιο. Τα μέλη του Δ.Σ. μπορούν να είναι ΐ Δημοτικοί 
Σύμβουλοι, δημότες ή κάτοικοι του Δήμου Άνω Λιοσίων που 
έχουν σχέση με το αντικείμενο καθώς και εκπρόσωπος των 
εργαζομένων και συγκεκριμένα το Διοικητικό Συμβούλιο θα 
διοικείται από τα κάτωθι μέλη: 

- Από τον Πρόεδρο του Δ.Σ. που θα είναι ο εκάστοτε 
Δήμαρχος ή Αντιδήμαρχος Κοινωνικής Πολιτικής ή άλλος 
Δημοτικός Σύμβουλος. 

- Από τρεις (3)Δημοτικούς Συμβούλους που ορίζονται από 
την πλειοψηφία του Δημοτικού Συμβουλίου. 

- Από δύο (2) Δημοτικούς Συμβούλους που ορίζονται από 
τη μειοψηφία του Δημοτικού Συμβουλίου. 

- Από έναν (1) εκπρόσωπο των εργαζομένων του νομικού 
προσώπου, εφόσον το νομικό πρόσωπο απασχολεί πάνω 
από δέκα εργαζόμενους. 

Το Δ.Σ. θα συνεδριάζει μια φορά το μήνα, μετά από πρό¬ 
σκληση του Προέδρου. Μπορεί επίσης ο Πρόεδρος να κα- 
λέσει το Δ.Σ. όσες φορές θεωρήσει ότι επιβάλλεται ή εάν 
ζητηθεί από την πλειοψηφία των μελών. 

Άρθρο 7 

Θητεία Διοικητικού Συμβουλίου 

Η θητεία του Δ.Σ. θα είναι τετραετής, ακολουθώντας τη 
θητεία του Δημοτικού Συμβουλίου και θα λήγει πάντοτε με 
την εγκατάσταση του νέου Διοικητικού Συμβουλίου. 

Άρθρο 8 

Εκπροσώπηση Νομικού Προσώπου 

Το Νομικό Πρόσωπο εκπροσωπείται στα δικαστήρια και 
σε κάθε άλλη δημόσια αρχή από τον πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύεται 
από τον Αντιπρόεδρο. Ο Πρόεδρος θεωρεί και υπογράφει 
όλα τα έγγραφα που εξέρχονται, τα αποδεικτικά στοιχεία 
εισπράξεων, τα εντάλματα πληρωμών, τις μισθοδοτικές 
καταστάσεις προσωπικού και οποιοδήποτε άλλο έγγραφο 
νόμιμης εκπροσώπησης και διαχείρισης. 

Άρθρο 9 

Σφραγίδα Νομικού Προσώπου 

Το Νομικό Πρόσωπο θα έχει τη δική του στρογγυλή 
σφραγίδα στην οποία θα αναγράφονται σε επάλληλους 
ομόκεντρους κύκλους «ΕΛΛΗΝΙΚΗ ΔΗΜΟΚΡΑΤΙΑ-ΝΟΜΟΣ 
ΑΤΤΙΚΗΣ», «ΔΗΜΟΣ ΑΝΩ ΛΙΟΣΙΩΝ- ΚΕ.ΨΥΧ.Ι.Δ.Α.Λ» και στον 
εσωτερικό κύκλο τίθεται το έμβλημα της Ελληνικής Δη¬ 
μοκρατίας. 

Άρθρο 10 

Προσωπικό Νομικού Προσώπου 

Για την επαρκή και ποιοτική στελέχωση του κέντρου 
θα απαιτηθεί έμπειρο προσωπικό με τις ακόλουθες ειδι¬ 
κότητες: 9 Ψυχολόγοι, 1 Ψυχίατρος, 1 Παιδοψυχίατρος, 3 
Κοινωνικοί Λειτουργοί, 9 Ιατροί και 9 Νοσηλευτές. Επίσης: 
2 Γραμματείς, 3 Διοικητικοί Υπάλληλοι, 3 Καθαρίστριες, 
1 Λογιστής, 4 Ψυχοθεραπευτές, 4 Ομαδικοί Αναλυτές, 1 
Οδοντίατρος, 4 Οδηγοί και 2 Ειδικοί Σύμβουλοι Ευρωπαϊκών 
Προγραμμάτων. 

Άρθρο 11 

Για την κάλυψη αναγκών όλων των περιοχών του Δήμου 
το Νομικό Πρόσωπο δύναται να δημιουργήσει και να υπο¬ 
στηρίζει Παραρτήματα. 

Γ ια την πλήρη και ομαλή λειτουργία του Νομικού Προ¬ 
σώπου προκαλείται δαπάνη περίπου 1.000.000 € ετησίως, 
η οποία έχει εγγράφει υπό ΚΑ 00.6715.010 στον προϋπο¬ 
λογισμό οικ. έτους 2007. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Ελευσίνα, 27 Σεπτεμβρίου 2007 

Με εντολή Γενικού Γραμματέα Περιφέρειας 
Η Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

- ♦ - 

Αριθμ. 13105 (2) 

Τροποποίηση της παρ. 6 της συστατικής πράξης του 

Συνδέσμου Διαχείρισης Στερεών Αποβλήτων Ν. Μα¬ 
γνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 «Περί διοίκησης, οργάνω¬ 
σης, στελέχωσης της Περιφέρειας, ρύθμιση θεμάτων». 

2. Τις διατάξεις του αρθρ. 30 του ν. 3536/2007 «Περί 
μετανάστευσης». 

3. Τις διατάξεις του ν. 1650/1986 «Περί προστασίας του 
Περιβάλλοντος». 

4. Τις διατάξεις του άρθρου 90 παρ. 2 του π.δ. 63/2005 
«Ελεγχος δαπανών που προκαλούν οι κανονιστικές διοι¬ 
κητικές πράξεις». 

5. Τ ις διατάξεις των άρθρων 245-251 του Δημοτικού και 
Κοινοτικού Κώδικα (ν. 3463/2006). 

6. Την υπ’ αριθμ. 50910/2727/2003 (άρθρο 7 παρ. 2) ΦΕΚ 
1909/τ. Β722.12.2003 κοινή υπουργική απόφαση «Μέτρα και 
όροι για την διαχείριση των στερεών αποβλήτων-Εθνικός 
και Περιφερειακός Σχεδιασμός». 

7. Το υπ’ αριθμ. 3192 Γ' ΠΕΠ/16.3.2007 έγγραφο του Γεν. 
Γραμ. Περιφ. Θεσσαλίας «Περί σύστασης Φορέων Διαχεί¬ 
ρισης Στερεών Αποβλήτων (Φο.Δ.ΣΑ) στην Περιφέρεια 
Θεσσαλίας 

8. Την υπ’ αριθμ. 5128 Γ ΠΕΠ/23.5.2007 γνωμοδότηση της 
ΕΥΔΕΠ Θεσσαλίας. 

9. Την υπ’ αριθμ. 5851/07 (ΦΕΚ Β/1157/10.7.2007) απόφαση 
του Γενικού Γραμματέα Περιφέρειας Θεσσαλίας «Μετα¬ 
βίβαση αρμοδιοτήτων του Γ.Γ.Π.Θ. στο Γενικό Δ/ντη της 
Περιφέρειας και στους Προϊσταμένους των Δ/νσεων και 
των τμημάτων της Περιφέρειας» 

10. Την υπ’ αριθμ. ΕΣ 17199/8.8.1979 απόφαση του Νομάρχη 
Μαγνησίας «Περί συστάσεως Συνδέσμου των Δήμων Βόλου 
και Ν. Ιωνίας με σκοπό την διάθεση και αξιοποίηση των 
απορριμμάτων αυτών» 

11. Την υπ’ αριθμ. 7608/3.5.1985 (ΦΕΚ Β/319/24.5.1985) από¬ 
φαση του Νομάρχη Μαγνησίας «Περί παράτασης της δι¬ 
άρκειας του Συνδέσμου Διαθέσεως Απορριμμάτων Δήμων 
Βόλου και Ν. Ιωνίας για τριάντα πέντε (35) χρόνια από της 
συστάσεώς του. 

12. Την υπ’ αριθμ. 356/2007 απόφαση του Δημοτικού Συμ¬ 
βουλίου Βόλου «Περί έγκρισης τροποποίησης της Συστα¬ 
τικής Πράξης του Συνδέσμου Διαθέσεως Απορριμμάτων 
Π.Σ. Βόλου». 

13. Την υπ’ αριθμ. 239/07 απόφαση του Δημοτικού Συμ¬ 
βουλίου. Ν. Ιωνίας «Περί έγκρισης τροποποίησης της Συ¬ 
στατικής Πράξης του Συνδέσμου Διαθέσεως Απορριμμάτων 
Π.Σ. Βόλου». 


14. Την υπ’ αριθμ. 9782/31.7.2007 απόφασή μας περί τρο¬ 
ποποίησης της υπ’ αριθμ. 17199/8.8.1979 απόφασης του Νο¬ 
μάρχη Μαγνησίας με την οποία συστήθηκε ο Σύνδεσμος 
Διάθεσης Απορριμμάτων Πολεοδομικού Συγκρ/τος Βόλου, 
η οποία δημοσιεύθηκε στο ΦΕΚ 1629/τ. Β717.8.2007. 

15. Τις νομότυπα ληφθείσες αρ. 147/2007, 111/2007, 
190/2007, 164/2007, 153/2007, 126/2007, 120/2007, 154/2007, 
147/2007, 222/2007, 119/2007, 181/2007, 185/2007, 114/2007, 
129/2007, 93/2007,184/2007,196/2007,113/2007,177/2007 απο¬ 
φάσεις των ΔΣ Αγριας, Αισωνίας, Αλμυρού, Αλοννήσου, 
Αργαλαστής, Αρτέμιδας, Αφετών, Ζαγοράς, Ιωλκού, Κάρλας, 
Μηλεών, Μουρεσίου, Νέας Αγχιάλου, Πορταριάς, Πτελεού, 
Σηπιάδος, Σκιάθου, Σκοπέλου, Σούρπης και Φερών αντίστοι¬ 
χα, καθώς και τις αρ. 53/2007, 92/2007, 85/2007, 127/2007 
αποφάσεις των ΚΣ Ανάβρας, Κεραμιδιού, Μακρινίτσας και 
Τρικερίου αντίστοιχα περί συμμετοχής τους στο Σύνδεσμο 
Διαχείρισης Στερών Αποβλήτων Ν. Μαγνησίας 

16. Την υπ’ αριθμ. 41/2007 απόφαση του Διοικητικού Συμ¬ 
βουλίου του Συνδέσμου Διαχείρισης Στερεών Αποβλήτων Ν. 
Μαγνησίας περί τροποποίησης της παρ. 6 της συστατικής 
πράξης του Συνδέσμου, σύμφωνα με τις σχετικές αποφάσεις 
των Δήμων και Κοινοτήτων του Νομού, αποφασίζουμε: 

Τροποποιούμε την υπ’ αριθμ. 9782/31.7.2007 απόφασή μας 
«Τροποποίηση της υπ’ αριθμ. 17199/8.8.1979 συστατικής πρά¬ 
ξης του Συνδέσμου Διαθέσεως Απορριμμάτων Π.Σ. Βόλου», 
ως προς την παρ. 6, ως εξής: 

«6. Μέλη του Συνδέσμου είναι οι Δήμοι: Βόλου, Ν. Ιωνίας, Αγρι¬ 
ας, Αισωνίας, Αλμυρού, Αλοννήσου, Αργαλαστής, Αρτέμιδας, 
Αφετών, Ζαγοράς, Ιωλκού, Κάρλας, Μηλεών, Μουρεσίου, Νέας 
Αγχιάλου, Πορταριάς, Πτελεού, Σηπιάδος, Σκιάθου, Σκοπέλου, 
Σούρπης, Φερών και οι Κοινότητες: Ανάβρας, Κεραμιδιού, Μα¬ 
κρινίτσας, Τρικερίου». Με την παρούσα απόφαση δεν προκαλεί- 
ται δαπάνη στον προϋπολογισμό χρήσης 2007 του Συνδέσμου, 
ούτε και των ιδρυτικών μελών του Δ. Βόλου και Ν. Ιωνίας. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Βόλος, 4 Οκτωβρίου 2007 
Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
ΔΑΝΑΗ ΧΡΙΣΤΟΓΙΑΝΝΗ 

-♦- 

Αριθμ. 30365 (3) 

Τροποποίηση της συστατικής πράξης του δημοτικού 
Νομικού Προσώπου με την επωνυμία «Ενιαία Σχολική 
Επιτροπή 2ου Ενιαίου Λυκείου, Τ.Ε.Ε. - Ι.Ε.Κ. - Σ.Ε.Κ. 
Νεάπολης και Πειραματικού Σχολείου Παν/μίου Μα¬ 
κεδονίας (Γυμνάσιο - Λύκειο)» στον Δήμο Νεάπολης 
του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις των άρθρων 239,240 και 243 του ν. 
3463/2006 (ΦΕΚ 114/τ.Α'/ 8.6.2006). 

2. Τις διατάξεις του άρθρου 5 του ν. 1894/1990 (ΦΕΚ 110/ 
Α/27.8.1990). 

3. Τις διατάξεις της παρ. 10 του άρθρου 6 του ν. 
2503/1997. 

4. Την υπ’ αριθμ. 17770/30.7.2003 απόφαση του Γενικού 
Γ ραμματέα Περιφέρειας Κεντρικής Μακεδονίας (ΦΕΚ 1176/ 
τ.Β721.8.2003) που αφορούσε την σύσταση του παραπάνω 
νομικού προσώπου. 

5. Την υπ’ αριθμ. 277/2007 απόφαση του Δημοτικού 
Συμβουλίου Νεάπολης, αποφασίζουμε: 

Τροποποιούμε την υπ’ αριθμ. 17770/30.7.2003 απόφασή μας 
(ΦΕΚ 1176/τ.Β721.8.2003), που αφορούσε τη σύσταση του νομι- 

κού προσώπου με την επωνυμία «Ενιαία Σχολική Επιτροπή 2ου 
Ενιαίου Λυκείου, Τ.Ε.Ε. - Ι.Ε.Κ. - Σ.Ε.Κ. Νεάπολης και Πειραματι¬ 
κού Σχολείου Παν/μίου Μακεδονίας (Γυμνάσιο - Λύκειο)» στον 
Δήμο Νεάπολης του Νομού Θεσσαλονίκης, ως εξής: 

ως προς την παρ. 3 της συστατικής πράξης, όπου το 
νομικό πρόσωπο διοικείται από δεκαπενταμελές (15) Διοι¬ 
κητικό Συμβούλιο, αποτελούμενο από: 

• Τέσσερις (4) Δημοτικούς Συμβούλους εκ των οποίων 
δύο (2) της μειοψηφίας, 

• Τον Διευθυντή του 2ου Ενιαίου Λυκείου, 

• Τον Διευθυντή του 1ου Τ.Ε.Ε., 

• Τον Διευθυντή του Σ.Ε.Κ., 

• Τον Διευθυντή του Ι.Ε.Κ., 

• Τον Διευθυντή του Πειραματικού Γυμνασίου Π.Μ.Θ., 

• Τον Διευθυντή του Πειραματικού Λυκείου Π.Μ.Θ., 

• Τον εκπρόσωπο των Συλλόγων Γονέων και Κηδεμόνων, 

• Τον εκπρόσωπο των Μαθητικών Κοινοτήτων του 2ου 
Ενιαίου Λυκείου, 

• Τον εκπρόσωπο των Μαθητικών Κοινοτήτων του 1ου 
Τ.Ε.Ε., 

• Τον εκπρόσωπο των Μαθητικών Κοινοτήτων του Πει¬ 
ραματικού Σχολείου (Γυμνάσιο-Λύκειο) 

• Έναν (1) κάτοικο / δημότη. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του διοικητικού 
συμβουλίου και όταν αυτός κωλύεται ή απουσιάζει από 
τον αντιπρόεδρο. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Νεά¬ 
πολης. 

Κατά τα λοιπά ισχύει η υπ’ αριθμ. 17770/30.7.2003 από¬ 
φασή μας (ΦΕΚ 1176/τ.Β721.8.2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Οκτωβρίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

Αριθμ. 5675 (4) 

Εναρμόνιση συστατικής πράξης Νομικού Προσώπου 
με την επωνυμία « Κέντρο Φροντίδας Οικογένει¬ 
ας (Κ.Ε.Φ.Ο.) Δήμου Έδεσσας» στις διατάξεις του Ν. 
3463/2006. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 239, 240 και 243 του ν. 
3463/2006 (ΦΕΚ 114/Α78.6.2006) «Κύρωση του Κώδικα Δή¬ 
μων και Κοινοτήτων». 

2. Τις διατάξεις του άρθρου 7 του ν. 2503/1997 (ΦΕΚ 
107/τ.Α730.5.1997) «Διοίκηση, οργάνωση, στελέχωση της 
Περ/ρειας ,ρύθμιση διατάξεων για την Τοπ. Αυτ/ση και άλ¬ 
λες διατάξεις. 

3. Τις διατάξεις του ν. 2539/1997 (ΦΕΚ 244/Α74.12.1997) 
Συγκρότηση της Πρωτοβάθμιας Τοπικής Αυτ/σης». 

4. Την υπ’ αριθμ. 6022/13.8.2003 (ΦΕΚ 1291/τ. Β712.9.2003) 
απόφασή μας, περί σύστασης Νομικού Προσώπου με την 
επωνυμία: «Κέντρο Φροντίδας Οικογένειας (Κ.Ε.Φ.Ο.) Δήμου 
Έδεσσας». 

5. Την υπ’ αριθμ. 197/2007 απόφαση του Δημοτικού Συμ¬ 
βουλίου Έδεσσας «Περί εναρμόνισης συστατικής πράξης 
Νομικού Προσώπου με την επωνυμία «Κέντρο Φροντίδας 
Οικογένειας (Κ.Ε.Φ.Ο.) Δήμου Έδεσσας» στις διατάξεις του 
ν. 3463/2006. 


6. Το άρθρο 90 του Κώδικα Νομοθεσίας για την Κυβέρνη¬ 
ση και τα Κυβερνητικά όργανα, που κυρώθηκε με το άρθρο 
πρώτο του π.δ. 63/2005 (ΦΕΚ 98/Α705) «Κωδικοποίηση της 
νομοθεσίας για την Κυβέρνηση και τα κυβερνητικά όργανα», 
σχετικά με την υποχρέωση αναγραφής κάλυψης δαπάνης 
που συνεπάγεται η έκδοση κάθε κανονιστικής πράξης. 

7. Την υπ’ αριθμ. 5631/26.7.2000 απόφαση Γεν. Γραμμ. 
Περιφ. ΚεντρικήςΜακεδονίας περί ορισμού εισηγητών και 
μεταβίβαση εξουσίας «Με εντολή Γενικού Γραμματέα» 
αποφάσεων εγγράφων και άλλων πράξεων στον Γενικό 
Δ/ντή, στους Προϊσταμένους Δ/νσεων και Προϊσταμένους 
Τμημάτων και Γραφείων των Υπηρεσιών της Περ/ρειας, 
όπως τροποποιήθηκε και συμπληρώθηκε με την υπ’ αριθμ. 
7439/19.8.2004 όμοια, αποφασίζουμε: 

Τροποποιούμε την υπ’ αριθμ. 6022/13.8.2003 (ΦΕΚ 1291/τ. 
Β712.9.2003) απόφασή μας, περί σύστασης Νομικού Προσώπου 
με την επωνυμία: «Κέντρο Φροντίδας Οικογένειας (Κ.Ε.Φ.Ο.) 
Δήμου Έδεσσας», ως προς την παράγραφο που αφορά την 
Διοίκηση του Νομικού Προσώπου ως ακολούθως: 

Το Νομικό Πρόσωπο διοικείται από διοικητικό συμβούλιο 
που αποτελείται από πέντε (5) μέλη τα οποία μαζί με τους 
αναπληρωτές τους ορίζονται από το Δημοτικό Συμβούλιο 
και αποτελείται από: 

α) το Δήμαρχο, ή έναν (1) δημοτικό σύμβουλο 

β) έναν(1) Δημοτικό Σύμβουλο, που ορίζεται από τη μει¬ 
οψηφία του Δημοτικού Συμβουλίου. 

γ) τον Πρόεδρο ή άλλο μέλος του Τοπικού Συμβουλίου Φλα¬ 
μουριάς, που προτείνεται από το οικείο Τοπικό Συμβούλιο. 

δ) δύο (2) κατοίκους του Τοπικού Διαμερίσματος Φλαμου¬ 
ριάς με ανάλογες γνώσεις ή ανάλογη κοινωνική δράση. 

Σε περίπτωση που η μειοψηφία δεν ορίσει σύμβουλο ή 
εκείνος που έχουν οριστεί παραιτηθεί, χωρίς να αντικατα- 
σταθεί, μετέχει σύμβουλος της πλειοψηφίας. 

Μετά τον ορισμό των μελών το δημοτικό συμβούλιο εκλέ¬ 
γει από τα μέλη αυτά τον πρόεδρο και τον αντιπρόεδρο 
του Διοικητικού Συμβουλίου. 

Στην περίπτωση που μέλος έχει ορισθεί, από το δημοτικό 
συμβούλιο, ο Δήμαρχος, αυτός αυτοδικαίως καθίσταται και 
πρόεδρος αντιστοίχως, του διοικητικού συμβουλίου του 
Νομικού Προσώπου. 

Η θητεία των μελών του διοικητικού συμβουλίου του νο¬ 
μικού προσώπου ορίζεται με την απόφαση του δημοτικού 
συμβουλίου. Λήγει πάντοτε με την εγκατάσταση του νέου 
διοικητικού συμβουλίου. 

Τα μέλη του διοικητικού συμβουλίου μπορούν να αντικα- 
τασταθούν κατά τη διάρκεια της θητείας τους, με απόφαση 
δημοτικού συμβουλίου για σοβαρό λόγο που ανάγεται στην 
άσκηση των καθηκόντων τους. 

Τον πρόεδρο του διοικητικού συμβουλίου σε περίπτω¬ 
ση απουσίας ή κωλύματος αναπληρώνει ο αντιπρόεδρος. 
Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του διοικητικού 
συμβουλίου και όταν αυτός κωλύεται ή απουσιάζει από 
τον αντιπρόεδρο. 

Κατά τα λοιπά ισχύει η υπ' αριθμ. 6022/13.8.2003 (ΦΕΚ 
1291/τ. Β712-9-2003) απόφασή μας. 

Από τις διατάξεις αυτής της απόφασης δεν προκαλείται 
επιπλέον δαπάνη σε βάρος του προϋπολογισμού του Δή- 
μουΈδεσσας τόσο για το τρέχον έτος, όσο και για καθένα 
από επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 20 Σεπτεμβρίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

Αριθμ. 5684 (5) 

Εναρμόνιση συστατικής πράξης Νομικού Προσώπου 
με την επωνυμία «9η Σχολική Επιτροπή 3ου και 
7ου Νηπιαγωγείων Έδεσσας» στις διατάξεις του ν. 
3463/2006. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 239, 240 και 243 του ν. 
3463/2006 (ΦΕΚ 114/Α78.6.2006) «Κύρωση του Κώδικα Δή¬ 
μων και Κοινοτήτων». 

2. Τις διατάξεις του άρθρου 7 του ν. 2503/1997 (ΦΕΚ 107/ 
τ.Α'/30.5.1997) «Διοίκηση,οργάνωση, στελέχωση της Περ/ 
ρειας, ρύθμιση διατάξεων για την Τοπ. Αυτ/ση και άλλες 
διατάξεις. 

3. Τις διατάξεις του ν. 2539/1997 (ΦΕΚ244/Α/4.12.1997) Συ¬ 
γκρότηση της Πρωτοβάθμιας Τοπικής Αυτ/σης». 

4. Την υπ’ αριθμ. 953/10.2.2003 (ΦΕΚ 360/τ.Β'/28.3.2003) 
απόψαση μας, περί σύστασης Νομικού Προσώπου με την 
επωνυμία: «9Π Σχολική Επιτροπή 3ου και 7ου Νηπιαγωγείων 
Έδεσσας». 

5. Την υπ’ αριθμ. 206/2007 απόφαση του Δημοτικού Συμ¬ 
βουλίου Έδεσσας Περί εναρμόνισης συστατικής πράξης 
Νομικού Προσώπου με την επωνυμία «9η Σχολική Επιτροπή 
3ου και 7ου Νηπιαγωγείων Έδεσσας» στις διατάξεις του 
ν. 3463/2006. 

6. Το άρθρο 90 του Κώδικα Νομοθεσίας για την Κυβέρνηση 
και τα Κυβερνητικά όργανα, που κυρώθηκε με το άρθρο 
πρώτο του π.δ. 63/2005 (ΦΕΚ 98/Α72005) «Κωδικοποίηση της 
νομοθεσίας για την Κυβέρνηση και τα κυβερνητικά όργανα», 
σχετικά με την υποχρέωση αναγραφής κάλυψης δαπάνης 
που συνεπάγεται η έκδοση κάθε κανονιστικής πράξης. 

7. Την υπ’ αριθμ. 5631/26.7.2000 απόφαση Γεν. Γραμμ. 
Περιφ. Κεντρικής Μακεδονίας περί ορισμού εισηγητών 
και μεταβίβαση εξουσίας «Με εντολή Γενικού Γραμματέα» 
αποφάσεων εγγράφων και άλλων πράξεων στο Γ ενικό Δ/ 
ντή, στους Προϊσταμένους Δ/νσεων και Προϊσταμένους 
Τμημάτων και Γραφείων των Υπηρεσιών της Περ/ρειας, 
όπως τροποποιήθηκε και συμπληρώθηκε με την αριθμ. 
7439/19.8.2004 όμοια, αποφασίζουμε: 

Τροποποιούμε την υπ’ αριθμ. 953/10.2.2003 (ΦΕΚ 360/ 
τ.Β728.3.2003) απόφασή μας, περί σύστασης Νομικού Προ¬ 
σώπου με την επωνυμία: «9η Σχολική Επιτροπή 3ου και 7ου 
ΝηπιαγωγείωνΈδεσσας», ως προς την παράγραφο που αφο¬ 
ρά την Διοίκηση του Νομικού Προσώπου ως ακολούθως: 

Το Νομικό Πρόσωπο διοικείται από διοικητικό συμβούλιο 
που αποτελείται από επτά (7) μέλη τα οποία μαζί με τους 
αναπληρωτές τους ορίζονται από το Δημοτικό Συμβούλιο 
και αποτελείται από: 

α) το Δήμαρχο, ή έναν (1) δημοτικό σύμβουλο 
β) Δύο (2) Δημοτικούς Συμβούλους, οι οποίοι ορίζονται 
από τη μειοψηφία του Δημοτικού Συμβουλίου, 
γ) τον εκάστοτε Διευθυντή του 3ου Νηπιαγωγείου 
δ) τον εκάστοτε Διευθυντή του 7ου Νηπιαγωγείου 
ε) έναν (1) εκπρόσωπο του οικείου συλλόγου γονέων του 
3ου Νηπιαγωγείου και αν δεν υπάρχει αντίστοιχος σύλλο¬ 
γος έναν γονέα μαθητή του Σχολείου 
στ) έναν (1) εκπρόσωπο του οικείου συλλόγου γονέων 
του 7ου Νηπιαγωγείου και αν δεν υπάρχει αντίστοιχος 
σύλλογος έναν γονέα μαθητή του Σχολείου. 

Σε περίπτωση που η μειοψηφία δεν ορίσει σύμβουλο ή 
εκείνος που έχουν οριστεί παραιτηθεί, χωρίς να αντικατα- 
σταθεί, μετέχει σύμβουλος της πλειοψηφίας. 

Μετά τον ορισμό των μελών το δημοτικό συμβούλιο εκλέ¬ 


γει από τα μέλη αυτά τον πρόεδρο και τον αντιπρόεδρο 
του Διοικητικού Συμβουλίου. 

Στην περίπτωση που μέλος έχει ορισθεί, από το δημοτικό 
συμβούλιο, ο Δήμαρχος, αυτός αυτοδικαίως καθίσταται και 
πρόεδρος αντιστοίχους, του διοικητικού συμβουλίου του 
Νομικού Προσώπου. 

Η θητεία των μελών του διοικητικού συμβουλίου του νο¬ 
μικού προσώπου ορίζεται με την απόφαση του δημοτικού 
συμβουλίου. Λήγει πάντοτε με την εγκατάσταση του νέου 
διοικητικού συμβουλίου. 

Τα μέλη του διοικητικού συμβουλίου μπορούν να αντικα- 
τασταθούν κατά τη διάρκεια της θητείας τους με απόφαση 
δημοτικού συμβουλίου για σοβαρό λόγο που ανάγεται στην 
άσκηση των καθηκόντων τους. 

Τον πρόεδρο του διοικητικού συμβουλίου σε περίπτω¬ 
ση απουσίας ή κωλύματος αναπληρώνει ο αντιπρόεδρος. 
Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του διοικητικού 
συμβουλίου και όταν αυτός κωλύεται ή απουσιάζει από 
τον αντιπρόεδρο. 

Κατά τα λοιπά ισχύει η υπ’ αριθμ. 953/10.2.2003 (ΦΕΚ 
360/τ.Β728.3.2003) απόφασή μας. 

Από τις διατάξεις αυτής της απόφασης δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου Έδεσσας τόσο για το τρέχον έτος, όσο και νια καθένα 
από επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 20 Σεπτεμβρίου 2007 
Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

Αριθμ. 5683 (6) 

Εναρμόνιση συστατικής πράξης Νομικού Προσώπου με 
την επωνυμία «8η Σχολική Επιτροπή 2ου, 5ου και 
11ου ΝηπιαγωγείωνΈδεσσας» στις διατάξεις του ν. 
3463/2006. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 239, 240 και 243 του ν. 
3463/2006 (ΦΕΚ 114/Α78.6.2006) «Κύρωση του Κώδικα Δή¬ 
μων και Κοινοτήτων». 

2. Τις διατάξεις του άρθρου 7 του ν. 2503/1997 (ΦΕΚ 
107/τ.Α730.5.1997). «Διοίκηση ,,οργάνωση, στελέχωση της 
Περ/ρειας, ρύθμιση διατάξεων για την Τοπ. Αυτ/ση και άλ¬ 
λες διατάξεις. 

3. Τις διατάξεις του ν. 2539/1997 (ΦΕΚ 244/Α74.12.1997) 
Συγκρότηση της Πρωτοβάθμιας Τοπικής Αυτ/σης». 

4. Την υπ’ αριθμ. 952/10.2.2003 (ΦΕΚ 360/τ.Β728.3.2003) 
απόφασή μας, περί σύστασης Νομικού Προσώπου με την 
επωνυμία: « 8η Σχολική Επιτροπή 2ου, 5ου και 11ου Νηπια¬ 
γωγείων Έδεσσας». 

5. Την υπ’ αριθμ. 205/2007 απόφαση του Δημοτικού Συμ¬ 
βουλίου Έδεσσας «Περί εναρμόνισης συστατικής πράξης 
Νομικού Προσώπου με την επωνυμία «8η Σχολική Επιτροπή 
2ου, 5ου και 11ου ΝηπιαγωγείωνΈδεσσας» στις διατάξεις 
του ν. 3463/2006. 

6. Το άρθρο 90 του Κώδικα Νομοθεσίας για την Κυβέρνη¬ 
ση και τα Κυβερνητικά όργανα, που κυρώθηκε με το άρθρο 
πρώτο του π.δ. 63/2005 (ΦΕΚ 98/Α72005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα», σχετικά με την υποχρέωση αναγραφής κάλυψης 
δαπάνης που συνεπάγεται η έκδοση κάθε κανονιστικής 
πράξης. 

7. Την υπ’ αριθμ. 5631/26.7.2000 απόφαση Γεν. Γραμμ. 
Περιφ. Κεντρικής Μακεδονίας περί ορισμού εισηγητών 
και μεταβίβαση εξουσίας « Μεεντολή Γενικού Γραμματέα» 
αποφάσεων εγγράφων και άλλων πράξεων στο Γ ενικό Δ/ 
ντή, στους Προϊσταμένους Δ/νσεων και Προϊσταμένους 
Τμημάτων και Γραφείων των Υπηρεσιών της Περ/ρειας, 
όπως τροποποιήθηκε και συμπληρώθηκε με την υπ’ αριθμ. 
7439/19.8.2004 όμοια, αποφασίζουμε: 

Τροποποιούμε την υπ’ αριθμ. 952/10.2.2003 (ΦΕΚ 360/ 
τ.Β728.3.2003) απόφασή μας, περί σύστασης Νομικού Προ¬ 
σώπου με την επωνυμία: «8η Σχολική Επιτροπή 2ου, 5ου 
και 11ου Νηπιαγωγείων Έδεσσας», ως προς την παράγρα¬ 
φο που αφορά την Διοίκηση του Νομικού Προσώπου ως 
ακολούθως: 

Το Νομικό Πρόσωπο διοικείται από διοικητικό συμβούλιο 
που αποτελείται από εννέα (9) μέλη τα οποία μαζί με τους 
αναπληρωτές τους ορίζονται από το Δημοτικό Συμβούλιο 
και αποτελείται από: 

α) το Δήμαρχο, ή έναν (1) δημοτικό σύμβουλο, 
β) Δύο (2) Δημοτικούς Συμβούλους, οι οποίοι ορίζονται 
από τη μειοψηφία του Δημοτικού Συμβουλίου, 
γ) τον εκάστοτε Διευθυντή του 2ου Νηπιαγωγείου, 
δ) τον εκάστοτε Διευθυντή του 5ου Νηπιαγωγείου 
ε) τον εκάστοτε Διευθυντή του 11ου Νηπιαγωγείου 
στ) έναν (1) εκπρόσωπο του οικείου συλλόγου γονέων 
του 2ου Νηπιαγωγείου και αν δεν υπάρχει αντίστοιχος 
σύλλογος έναν γονέα μαθητή του Σχολείου, 
ζ) έναν (1) εκπρόσωπο του οικείου συλλόγου γονέων του 
5ου Νηπιαγωγείου και αν δεν υπάρχει αντίστοιχος σύλλο¬ 
γος έναν γονέα μαθητή του Σχολείου, 
η) έναν (1) εκπρόσωπο του οικείου συλλόγου γονέων 
του 11ου Νηπιαγωγείου και αν δεν υπάρχει αντίστοιχος 
σύλλογος έναν γονέα μαθητή του Σχολείου. 

Σε περίπτωση που η μειοψηφία δεν ορίσει σύμβουλο ή 
εκείνος που έχουν οριστεί παραιτηθεί, χωρίς να αντικατα- 
σταθεί, μετέχει σύμβουλος της πλειοψηφίας. 

Μετά τον ορισμό των μελών το δημοτικό συμβούλιο εκλέ¬ 
γει από τα μέλη αυτά τον πρόεδρο και τον αντιπρόεδρο 
του Διοικητικού Συμβουλίου. 

Στην περίπτωση που μέλος έχει ορισθεί, από το δημοτικό 
συμβούλιο, ο Δήμαρχος αυτός αυτοδικαίως καθίσταται και 
πρόεδρος αντιστοίχως, του διοικητικού συμβουλίου του 
Νομικού Προσώπου. 

Η θητεία των μελών του διοικητικού συμβουλίου του νο¬ 
μικού προσώπου ορίζεται με την απόφαση του δημοτικού 
συμβουλίου. Λήγει πάντοτε με την εγκατάσταση του νέου 
διοικητικού συμβουλίου. 

Τα μέλη του διοικητικού συμβουλίου μπορούν να αντικα- 
τασταθούν κατά τη διάρκεια της θητείας τους, με απόφαση 
δημοτικού συμβουλίου για σοβαρό λόγο που ανάγεται στην 
άσκηση των καθηκόντων τους. 

Τον πρόεδρο του διοικητικού συμβουλίου σε περίπτω¬ 
ση απουσίας ή κωλύματος αναπληρώνει ο αντιπρόεδρος. 
Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του διοικητικού 
συμβουλίου και όταν αυτός κωλύεται ή απουσιάζει από 
τον αντιπρόεδρο. 

Κατά το λοιπά ισχύει η υπ’ αριθμ. 952/10.2.2003 (ΦΕΚ 
360/τ.Β728.3.2003) απόφασή μας. 

Από τις διατάξεις αυτής της απόφασης δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου Έδεσσας τόσο για το τρέχον έτος, όσο και για καθένα 
από επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 20 Σεπτεμβρίου 2007 

Ο Γ ενικός Γ ραμματέας Περιφέρειας 
ΓΕΩΡΠΟΣ ΤΣΙΟΤΡΑΣ 


Αριθμ. 5849 (7) 

Κατάργηση Νομικού Προσώπου με την επωνυμία «Σχολι¬ 
κή Επιτροπή Νηπιαγωγείου Δωροθέας» και σύσταση 
ίδιου Νομικού Προσώπου για την προσαρμογή του 
στις διατάξεις του ν. 3463/2006. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Την υπ’ αριθμ. 17304/7.11.1989 (ΦΕΚ 872/τ.Β722.11.1989) 
απόφαση Νομάρχη Πέλλας «περί σύστασης Νομικού Προ¬ 
σώπου με την επωνυμία «Σχολική Επιτροπή Νηπιαγωγείου 
Δωροθέας». 

2) Τις παρ. 8-15 του άρθρου 5 του ν. 1894/1990 «Για την ακα¬ 
δημία Αθηνών και άλλες εκπαιδευτικές διατάξεις» (Α' 100). 

3) Τις διατάξεις της παρ. 8 του άρθρου 8 του ν. 2158/1993 
(ΦΕΚ Α'/109) «Εκσυγχρονισμός του Ιδρύματος Κρατικών 
Υποτροφιών (Ι.Κ.Υ.) και άλλες διατάξεις» όπως τροποποι¬ 
ήθηκαν και καταργήθηκαν με τις όμοιες της παρ.2 περ. ε’ 
του άρθρου 64 του ν. 2218/1994. 

4) Τις διατάξεις των άρθρων 239, 240 και 243 του ν. 
3463/2006 «Κύρωση του Κώδικα Δήμων και Κοινοτήτων». 

5) Τις διατάξεις άρθρου 7 του ν. 2503/1997 (ΦΕΚ 107/ 
τ.Α730.5.1997). «Διοίκηση, οργάνωση, στελέχωση της Περ/ 
ρειας, ρύθμιση θεμάτων για την Τοπ. Αυτ/ση και άλλες 
διατάξεις». 

6) Την υπ’ αριθμ. 254/2007 απόφαση του Δημοτικού Συμ¬ 
βουλίου Αριδαίας «Περί κατάργησης νομικού προσώπου με 
την επωνυμία «Σχολική Επιτροπή Νηπιαγωγείου Δωροθέας» 
και σύστασης ιδίου Νομικού Προσώπου για την προσαρμο¬ 
γή του στις διατάξεις του ν. 3463/2006. 

7) Το άρθρο 90 του κώδικα νομοθεσίας για την Κυβέρνη¬ 
ση και τα Κυβερνητικά όργανα, που κυρώθηκε με το όρθρο 
πρώτο του π.δ. 63/2005 (ΦΕΚ 98/Α/2005) «Κωδικοποίηση της 
νομοθεσίας για την Κυβέρνηση και τα κυβερνητικά όργανα», 
σχετικά με την υποχρέωση αναγραφής κάλυψης δαπάνης 
που συνεπάγεται η έκδοση κάθε κανονιστικής πράξης. 

8) Την υπ’ αριθμ. 5631/26.7.2000 απόφαση Γ εν. Γ ραμμ. Πε¬ 
ριφέρειας Κεντρικής Μακεδονίας περί ορισμού εισηγητών 
και μεταβίβαση εξουσίας «Με εντολή Γ ενικού Γ ραμματέα» 
αποφάσεων εγγράφων και άλλων πράξεων στον Γ ενικό Δι¬ 
ευθυντή, στους Προϊσταμένους Δ/νσεων και Προϊσταμένους 
Τμημάτων και Γραφείων των Υπηρεσιών της Περιφέρειας, 
όπως τροποποιήθηκε και συμπληρώθηκε με την υπ’ αριθμ. 
7439/19.8.2004 όμοια, αποφασίζουμε: 

Α. Καταργούμε την υπ’ αριθμ. 17304/7.11.1989 (ΦΕΚ872/ 
τ.Β'/22.11.1989) απόφαση Νομάρχη Πέλλας περί σύστασης 
Νομικού Προσώπου με την επωνυμία «Σχολική Επιτροπή 
Νηπιαγωγείου Δωροθέας». 

Β. Συστήνουμε ίδιο Νομικό Πρόσωπο με την επωνυμία: 
«Σχολική Επιτροπή Νηπιαγωγείου Δωροθέας». 

Ι.Έδρα του Νομικού Προσώπου είναι το Τοπικό Διαμέρι¬ 
σμα Δωροθέας, του Δήμου Αριδαίας. 

2. Σκοπός του Νομικού Προσώπου είναι: 

- Η διαχείριση των πιστώσεων που της διατίθενται για 
την κάλυψη των δαπανών λειτουργίας των αντίστοιχων 
σχολείων (θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλώσιμων υλικών κ.λπ.), 

- η αμοιβή καθαριστριών, 

- η εκτέλεση έργων για την επισκευή και συντήρηση 
των αντίστοιχων σχολείων και του κάθε είδους εξοπλι¬ 
σμού τους, η εισήγηση προς τις αντίστοιχες διευθύνσεις 
Πρωτοβάθμιας και Δευτεροβάθμιας Εκπαίδευσης για τον 
εφοδιασμό από τον Οργανισμό Σχολικών Κτιρίων των 
αντίστοιχων σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με 
βιβλία για τις αντίστοιχες σχολικές βιβλιοθήκες, 

- η διαχείριση των εσόδων από την ενδεχόμενη εκμετάλ¬ 
λευση των σχολικών κυλικείων, καθώς και 

- η λήψη κάθε άλλου μέτρου που κρίνεται αναγκαίο για τη 
στήριξη της διοικητικής λειτουργίας των σχολικών μονάδων. 

3. Διοίκηση 

Το Νομικό Πρόσωπο διοικείται από Διοικητικό Συμβούλιο 
που αποτελείται από πέντε (5) μέλη τα οποία μαζί με τους 
αναπληρωτές τους ορίζονται από το Δημοτικό Συμβούλιο 
και αποτελείται από: 

α) το Δήμαρχο, ή έναν (1) Δημοτικό Σύμβουλο της πλει- 
οψηφίας με τον αναπληρωτή του. 

β) έναν (1) Δημοτικό Σύμβουλο, που ορίζεται από την μειο¬ 
ψηφία του Δημοτικού Συμβουλίου, με τον αναπληρωτή του. 

γ) τον Πρόεδρο ή άλλο μέλος του Τοπικού Συμβουλίου 
Δωροθέας που προτείνεται από το οικείο Τοπικό Συμβού¬ 
λιο, με τον αναπληρωτή του. 

δ) τον εκάστοτε Διευθυντή του Νηπιαγωγείου Δωροθέας. 

ε) έναν (1) εκπρόσωπο του οικείου συλλόγου γονέων, με 
τον αναπληρωτή του. 

Μετά τον ορισμό των μελών το δημοτικό συμβούλιο εκλέ¬ 
γει από τα μέλη αυτά τον πρόεδρο και τον αντιπρόεδρο 
του Διοικητικού Συμβουλίου. 

Στην περίπτωση που μέλος έχει ορισθεί, από το Δημοτικό 
Συμβούλιο, ο Δήμαρχος αυτός αυτοδικαίως καθίσταται και 
πρόεδρος αντιστοίχως, του Διοικητικού Συμβουλίου. 

4. Πόροι του Νομικού Προσώπου είναι: 

α) Η ετήσια τακτική ή τυχόν έκτακτη επιχορήγηση του 
Δήμου. 

β) Κάθε είδους εισφορές, επιχορηγήσεις, δωρεές, κλη¬ 
ρονομιές, κληροδοσίες. 

γ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

δ) Πρόσοδοι από την περιουσία του καθώς και από την 
συμμετοχή του σε προγράμματα. 

5. Θητεία 

Η θητεία των μελών του Διοικητικού Συμβουλίου του Νο¬ 
μικού Προσώπου ορίζεται με την απόφαση του Δημοτικού 
Συμβουλίου. Λήγει πάντοτε με την εγκατάσταση του νέου 
Διοικητικού Συμβουλίου. Τα μέλη του Διοικητικού Συμβουλί¬ 
ου μπορούν να αντικατασταθούν κατά τη διάρκεια της θη¬ 
τείας τους, με απόφαση δημοτικού συμβουλίου για σοβαρό 
λόγο που ανάγεται στην άσκηση των καθηκόντων τους. 

6. Εκπροσώπηση του Νομικού Προσώπου. 

Τον πρόεδρο του Διοικητικού Συμβουλίου σε περίπτω¬ 
ση απουσίας ή κωλύματος αναπληρώνει ο αντιπρόεδρος. 
Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του Διοικητικού 
Συμβουλίου και όταν αυτός κωλύεται ή απουσιάζει από 
τον Αντιπρόεδρο. 

Από τις διατάξεις της απόφασης αυτής δεν προκαλείται 
επιπλέον δαπάνη, πέραν της ήδη προϋπολογισθείσας, σε βά¬ 
ρος του προϋπολογισμού του Δήμου Αριδαίας, για το τρέχον 
οικ. έτος 2007 καθώς και για τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 20 Σεπτεμβρίου 2007 
Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

Αριθμ. 5688 (8) 

Εναρμόνιση συστατικής πράξης Νομικού Προσώπου με 
την επωνυμία «Ενιαία Σχολική Επιτροπή Δημοτικού 
Σχολείου και Νηπιαγωγείου Νησίου» στις διατάξεις 
του ν. 3463/2006. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 239, 240 και 243 του ν. 


3463/2006 (ΦΕΚ 114/Α/8.6.2006) «Κύρωση του Κώδικα Δήμων 
και Κοινοτήτων». 

2. Τις διατάξεις του άρθρου 7 του ν. 2503/1997 (ΦΕΚ 
107/τ.Α730.5.1997). «Διοίκηση, οργάνωση, στελέχωση της 
Περιφέρειας, ρύθμιση διατάξεων για την Τοπ. Αυτοδιοίκηση 
και άλλες διατάξεις. 

3. Τις διατάξεις του ν. 2539/1997 (ΦΕΚ 244/Α74.12.1997) «Συ¬ 
γκρότηση της Πρωτοβάθμιας Τοπικής Αυτοδιοίκησης». 

4. Την υπ’ αριθμ. 966/10.2.2003 (ΦΕΚ 359/τ.Β728.3.2003) 
απόφαση μας, περί σύστασης Νομικού Προσώπου με την 
επωνυμία «Ενιαία Σχολική Επιτροπή Δημοτικού Σχολείου 
και Νηπιαγωγείου Νησίου». 

5. Την υπ’ αριθμ. 225/2007 απόφαση του Δημοτικού Συμ¬ 
βουλίου Έδεσσας «Περί εναρμόνισης συστατικής πράξης 
Νομικού Προσώπου με την επωνυμία « Ενιαία Σχολική Επι¬ 
τροπή Δημοτικού Σχολείου και Νηπιαγωγείου Νησιού » στις 
διατάξεις του ν. 3463/2006. 

6. Το άρθρο 90 του Κώδικα Νομοθεσίας για την Κυβέρνη¬ 
ση και τα Κυβερνητικά όργανα, που κυρώθηκε με το άρθρο 
πρώτο του π.δ. 63/2005 (ΦΕΚ 98/Α/2005) «Κωδικοποίηση της 
νομοθεσίας για την Κυβέρνηση και τα κυβερνητικά όργανα», 
σχετικά με την υποχρέωση αναγραφής κάλυψης δαπάνης 
που συνεπάγεται η έκδοση κάθε κανονιστικής πράξης. 

7. Την υπ’ αριθμ. 5631/26.7.2000 απόφαση Γεν. Γραμμ. 
Περιφ. Κεντρικής Μακεδονίας περί ορισμού εισηγητών 
και μεταβίβαση εξουσίας «Με εντολή Γ ενικού Γ ραμματέα» 
αποφάσεων εγγράφων και άλλων πράξεων στον Γενικό 
Διευθυντή, στους Προϊσταμένους Διευθύνσεων και Προ¬ 
ϊσταμένους Τμημάτων και Γραφείων των Υπηρεσιών της 
Περιφέρειας, όπως τροποποιήθηκε και συμπληρώθηκε με 
την υπ’ αριθμ. 7439/19.8.2004 όμοια, αποφασίζουμε: 

Τροποποιούμε την υπ’ αριθμ. 966/10.2.2003 (ΦΕΚ 359/ 
τ.Β728.3.2003) απόφασή μας, περί σύστασης Νομικού Προ¬ 
σώπου με την επωνυμία «Ενιαία Σχολική Επιτροπή Δημο¬ 
τικού Σχολείου και Νηπιαγωγείου Νησιού», ως προς τις 
παραγράφους που αφορούν την επωνυμία και την διοίκηση, 
του Νομικού Προσώπου, αντίστοιχα, ως εξής: 

2. Συνιστούμε στο Τοπικό Διαμέρισμα Νησιού Δήμου 
Έδεσσας, Νομικό Πρόσωπο με την επωνυμία «28η Σχολική 
Επιτροπή Δημοτικού Σχολείου και Νηπιαγωγείου Νησιού». 

Το Νομικό Πρόσωπο διοικείται από Διοικητικό Συμβούλιο 
που αποτελείται από επτά (7) μέλη τα οποία μαζί με τους 
αναπληρωτές τους ορίζονται από το Δημοτικό Συμβούλιο 
και αποτελείται από: 

α) το Δήμαρχο, ή έναν (1) Δημοτικό Σύμβουλο. 

β) δύο (2) Δημοτικούς Συμβούλους, οι οποίοι ορίζονται 
από τη μειοψηφία του Δημοτικού Συμβουλίου. 

γ) τον Πρόεδρο ή άλλο μέλος του Τοπικού Συμβουλίου 
Νησίου που προτείνεται από το οικείο Τοπικό Συμβούλιο. 

δ) τον εκάστοτε Διευθυντή του Δημοτικού Σχολείου Νη¬ 
σίου. 

ε) τον εκάστοτε Διευθυντή του Νηπιαγωγείου Νησίου. 

στ) έναν (1) εκπρόσωπο του κοινού συλλόγου γονέων και 
κηδεμόνων των δύο Σχολείων (Δημοτικού και Νηπιαγωγεί¬ 
ου) και αν δεν υπάρχει αντίστοιχος σύλλογος έναν γονέα 
μαθητή των Σχολείων. 

Σε περίπτωση που η μειοψηφία δεν ορίσει σύμβουλο ή 
εκείνος που έχουν οριστεί παραιτηθεί, χωρίς να αντικατα- 
σταθεί, μετέχει σύμβουλος της πλειοψηφίας. 

Μετά τον ορισμό των μελών το Δημοτικό Συμβούλιο εκλέ¬ 
γει από τα μέλη αυτά τον Πρόεδρο και τον Αντιπρόεδρο 
του Διοικητικού Συμβουλίου. 

Στην περίπτωση που μέλος έχει ορισθεί, από το Δημοτικό 
Συμβούλιο, ο Δήμαρχος, αυτός αυτοδικαίως καθίσταται και 
πρόεδρος αντιστοίχως, του διοικητικού συμβουλίου του 
Νομικού Προσώπου. 

Η θητεία των μελών του Διοικητικού Συμβουλίου του Νο- 

μικού Προσώπου ορίζεται με την απόφαση του Δημοτικού 
Συμβουλίου. Λήγει πάντοτε με την εγκατάσταση του νέου 
Διοικητικού Συμβουλίου. 

Τα μέλη του Διοικητικού Συμβουλίου μπορούν να αντικα- 
τασταθούν κατά τη διάρκεια της θητείας τους, με απόφαση 
δημοτικού συμβουλίου για σοβαρό λόγο που ανάγεται στην 
άσκηση των καθηκόντων τους. 

Τον Πρόεδρο του Διοικητικού Συμβουλίου σε περίπτω¬ 
ση απουσίας ή κωλύματος αναπληρώνει ο Αντιπρόεδρος. 
Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός κωλύεται ή απουσιάζει από 
τον Αντιπρόεδρο. 

Κατά τα λοιπά ισχύει η υπ’ αριθμ. 966/10.2.2003 (ΦΕΚ 
359/τ. Β728.3.2003) απόφασή μας. 

Από τις διατάξεις αυτής της απόφασης δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου Έδεσσας τόσο για το τρέχον έτος, όσο και για καθένα 
από επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 20 Σεπτεμβρίου 2007 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-*- 

Αριθμ. 5687 (9) 

Εναρμόνιση συστατικής πράξης Νομικού Προσώπου με 
την επωνυμία «Σχολική Επιτροπή Δημοτικού Σχολεί¬ 
ου και Νηπιαγωγείου Ριζαρίου» στις διατάξεις του 
ν. 3463/2006. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 239, 240 και 243 του ν. 
3463/2006 (ΦΕΚ 114 Α'/8.6.2006) «Κύρωση του Κώδικα Δή¬ 
μων και Κοινοτήτων». 

2 Τις διατάξεις του άρθρου 7 του ν. 2503/1997 (ΦΕΚ 107/ 
τ.Α730.5.1997) «Διοίκηση, οργάνωση, στελέχωση της Περι¬ 
φέρειας, ρύθμιση διατάξεων για την Τοπ. Αυτ/ση και άλλες 
διατάξεις. 

3. Τις διατάξεις του ν. 2539/1997 (ΦΕΚ 244/Α74.12.1997) 
«Συγκρότηση της Πρωτοβάθμιας Τοπικής Αυτ/σης». 

4. Την υπ’ αριθμ. 967/10.2.2003 (ΦΕΚ 359/τ.Β728.3.2003) 
απόφασή μας, περί σύστασης Νομικού Προσώπου με την 
επωνυμία «Σχολική Επιτροπή Δημοτικού Σχολείου και Νη¬ 
πιαγωγείου Ριζαρίου». 

5. Την υπ’ αριθμ. 226/2007 απόφαση του Δημοτικού Συμ¬ 
βουλίου Έδεσσας «Περί εναρμόνισης συστατικής πράξης 
Νομικού Προσώπου με την επωνυμία «Σχολική Επιτροπή 
Δημοτικού Σχολείου και Νηπιαγωγείου Ριζαρίου » στις δι¬ 
ατάξεις του ν. 3463/2006. 

6. Το άρθρο 90 του Κώδικα Νομοθεσίας για την Κυβέρνη¬ 
ση και τα Κυβερνητικά όργανα, που κυρώθηκε με το άρθρο 
πρώτο του π.δ. 63/2005 (ΦΕΚ 98/Α/2005) «Κωδικοποίηση της 
νομοθεσίας για την Κυβέρνηση και τα κυβερνητικά όργανα», 
σχετικά με την υποχρέωση αναγραφής κάλυψης δαπάνης 
που συνεπάγεται η έκδοση κάθε κανονιστικής πράξης. 

7. Την υπ’ αριθμ. 5631/26.7.2000 απόφαση Γεν. Γραμμ. 
Περιφ. Κεντρικής Μακεδονίας περί ορισμού εισηγητών 
και μεταβίβαση εξουσίας «Με εντολή Γ ενικού Γ ραμματέα» 
αποφάσεων εγγράφων και άλλων πράξεων στον Γενικό 
Δ/ντή, στους Προϊσταμένους Δ/νσεων και Προϊσταμένους 
Τμημάτων και Γραφείων των Υπηρεσιών της Περ/ρειας, 


όπως τροποποιήθηκε και συμπληρώθηκε με την υπ’ αριθμ. 
7439/19.8.2004 όμοια, αποφασίζουμε: 

Τροποποιούμε την υπ’ αριθμ. 967/10.2.2003 (ΦΕΚ 359/ 
τ.Β728.3.2003) απόφασή μας, περί σύστασης Νομικού Προ¬ 
σώπου με την επωνυμία «Σχολική Επιτροπή Δημοτικού 
Σχολείου και Νηπιαγωγείου Ριζαρίου», ως προς τις παρα¬ 
γράφους που αφορούν την επωνυμία και την διοίκηση, του 
Νομικού Προσώπου, αντίστοιχα, ως εξής: 

1. Συνιστούμε στο Τοπικό Διαμέρισμα Ριζαρίου Δήμου 
Έδεσσας, Νομικό Πρόσωπο με την επωνυμία «29η Σχολική 
Επιτροπή Δημοτικού Σχολείου και Νηπιαγωγείου Ριζαρί- 
ου». 

Το Νομικό Πρόσωπο διοικείται από Διοικητικό Συμβούλιο 
που αποτελείται από επτά (7) μέλη τα οποία μαζί με τους 
αναπληρωτές τους ορίζονται από το Δημοτικό Συμβούλιο 
και αποτελείται από: 

α) το Δήμαρχο, ή έναν (1) Δημοτικό Σύμβουλο 

β) δύο (2) Δημοτικούς Συμβούλους, οι οποίοι ορίζονται 
από τη μειοψηφία του Δημοτικού Συμβουλίου. 

γ) τον Πρόεδρο ή άλλο μέλος του Τοπικού Συμβουλίου Ρι- 
ζαρίου, που προτείνεται από το οικείο Τοπικό Συμβούλιο. 

δ) τον εκάστοτε Διευθυντή του Δημοτικού Σχολείου Ρι- 
ζαρίου 

ε) τον εκάστοτε Διευθυντή του Νηπιαγωγείου Ριζαρίου 
στ) έναν (1) εκπρόσωπο του κοινού συλλόγου γονέων και 
κηδεμόνων των δύο Σχολείων (Δημοτικού και Νηπιαγωγεί¬ 
ου) και αν δεν υπάρχει αντίστοιχος σύλλογος έναν γονέα 
μαθητή των Σχολείων. 

Σε περίπτωση που η μειοψηφία δεν ορίσει σύμβουλο ή 
εκείνος που έχουν οριστεί παραιτηθεί, χωρίς να αντικατα- 
σταθεί, μετέχει σύμβουλος της πλειοψηφίας. 

Μετά τον ορισμό των μελών το δημοτικό συμβούλιο εκλέ¬ 
γει από τα μέλη αυτά τον πρόεδρο και τον αντιπρόεδρο 
του Διοικητικού Συμβουλίου. 

Στην περίπτωση που μέλος έχει ορισθεί, από το δημοτικό 
συμβούλιο, ο Δήμαρχος, αυτός αυτοδικαίως καθίσταται και 
πρόεδρος αντιστοίχως, του διοικητικού συμβουλίου του 
Νομικού Προσώπου. 

Η θητεία των μελών του διοικητικού συμβουλίου του νο¬ 
μικού προσώπου ορίζεται με την απόφαση του δημοτικού 
συμβουλίου. Λήγει πάντοτε με την εγκατάσταση του νέου 
διοικητικού συμβουλίου. 

Τα μέλη του διοικητικού συμβουλίου μπορούν να αντικα- 
τασταθούν κατά τη διάρκεια της θητείας τους, με απόφαση 
δημοτικού συμβουλίου για σοβαρό λόγο που ανάγεται στην 
άσκηση των καθηκόντων τους. 

Τον πρόεδρο του διοικητικού συμβουλίου σε περίπτω¬ 
ση απουσίας ή κωλύματος αναπληρώνει ο αντιπρόεδρος. 
Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός κωλύεται ή απουσιάζει από 
τον Αντιπρόεδρο. 

Κατά τα λοιπά ισχύει η υπ’ αριθμ. 967/10.2.2003 (ΦΕΚ 359/τ. 
Β728.3.2003) απόφασή μας. 

Από τις διατάξεις αυτής της απόφασης δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου Έδεσσας τόσο για το τρέχον έτος, όσο και για καθένα 
από επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 20 Σεπτεμβρίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

